### 18.    Beslutning om at godkende Forslag til lokalplan nr. 575 for butiksområde ved [adresse]. [adresse], Kalundborg

**Åbent**

Sagsnr.: 326-2020-10066       J.nr.: 01.02.05           Dokumentnr.:
326-2020-278079

**Sagstype**

Beslutning.

**Resume og sagens baggrund**

På Teknik- og Miljøudvalgets møde den 2. april 2020 blev det
besluttet at igangsætte processen med at ændre Lokalplan 1.2-2 efter planlovens
regler om *lokalplaner af mindre betydning*. Lokalplanforslaget indeholder
ændringer af enkelte af den gældende lokalplans bestemmelser om områdets
anvendelse, bebyggelsens omfang og placering, bygningernes ydre fremtræden samt
om ubebyggede arealer mv. Administrationen fremlægger
her Forslag til lokalplan nr. 575 med henblik på Kommunalbestyrelsens
godkendelse af planforslaget til offentlig fremlæggelse.

**Indstillinger**

Direktøren indstiller, at

1.    Forslag til
Lokalplan nr. 575 for butiksområde ved [adresse]. [adresse] godkendes til
offentlig fremlæggelse i 4 uger.

2.    Vurderingen om,
at der ikke skal gennemføres en miljøvurdering af lokalplanforslaget
offentliggøres med klagefrist på 4 uger.

3.    Administrationen
bemyndiges til at foretage nødvendige redaktionelle ændringer til planforslaget
forinden offentlig bekendtgørelse.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

*Om projektet*

Dagligvarebutikken på [adresse]. [adresse] 46, ønsker at flytte
fra lokaliteten og opføre en ny og tidssvarende butik på ca. 1200 m2
ved butikscentret [adresse]. [adresse] 39-43. Som en del af projektet rives den
tidligere dagligvarebutik ned. Projektet kræver mindre ændringer af den
gældende lokalplan 1.2-2 for et butiksområde ved [adresse]. Ib Berg.

Der er blevet udarbejdet en miljøscreening for projektet, og
der er udarbejdet forslag til ændringer af lokalplanen, jf. bilag 1.
Lokalplanen er blevet opdateret og det aktuelle projekt for ny dagligvarebutik
er indarbejdet. Tilføjelser til lokalplanens bestemmelser er skrevet med
fremhævet skrift, mens redegørelsen er skrevet på ny.

I dialog med bygherre er det ansøgte projekt blevet justeret
med hensyn til bl.a. butikkens indgangsparti, beplantning, parkeringsarealets
indretning og støjafskærmning til naboer. Desuden er afstand til naboskel mod
øst efter ønske fra bygherre ændret fra 2,5 m til 1 m. Butikken forsynes med
halvtag mod rundkørslen ved [adresse]. [adresse], dette kan opføres indtil 3 m fra
vejskel.

*Området og projektets karakter*

Ejendommen ligger i udkanten af centerområdet og lige ud til
rundkørslen ved [adresse] og er derfor meget synlig. Rundkørslen og [adresse].
Ib Berg er omgivet af blandet bebyggelse. I rundkørslen findes bl.a.
etagebebyggelse, der skaber en bymæssig karakter, mens bebyggelsen langs [adresse].
Ib Berg, som ældre indfaldsvej til bymidten, er præget af ældre villaer og
mindre etagehuse. Nord for butiksområdet findes større etageboligbebyggelse.

Det er administrationens vurdering, at det nye byggeri kan
bidrage til at skabe liv i området og kan danne en fornuftig overgang mellem
[adresse] og [adresse]. Ib Berg. Bygherre ønsker at lægge butikken på hjørnet af
[adresse] og [adresse], altså i den østlige del af butiksområdet, hvor
tidligere dagligvarebutik nedrives. Parkeringspladserne samles mod vest, hvor
en anden butiksbygning nedrives.

Det er vigtigt for dagligvareforretningen, at kunderne kan
se, at der er gode parkeringsmuligheder. Det må derfor forventes, at
parkeringspladsen vil være synlig i gadebilledet. Administrationen har i dialog
med bygherre lagt vægt på, at parkeringspladsen og centerområdets kant mod
vejareal brydes med beplantning.

Butiksbygningen er udformet på grundlag af Aldis
designkoncept. Det er en regulær kasseformet bygning med forholdsvis lukkede
facadeløb, bortset fra indgangspartiet og den åbne facade med stort
vinduesareal mod rundkørslen.

Huset opføres i en mørk teglsten med tydelige søjler i
facaden. Taget er fladt med en forholdsvis høj sternkant, der giver taget et
lidt tungt udtryk. I dialog med bygherre har administrationen foreslået at
nedtone dette udtryk gennem et lettere halvtag ved indgangspartiet og mod
rundkørslen.

*Gældende lokalplan*

Området ved [adresse]. [adresse] 39-43 er omfattet af Lokalplan
nr. 1.2-2 for et butiksområde ved [adresse]. [adresse] (1984). Lokalplanens formål
er

·
at fastlægge områdets anvendelse til handels- og serviceformål,
herunder 1 dagligvarebutik,

·
at fastlægge vejadgang til butiksområdet og

·
at fastlægge retningslinjer for bebyggelsens omfang og placering
og for parkeringsforhold.

Af anvendelsesbestemmelserne fremgår, at der højst må
etableres én dagligvarebutik og at butikken ikke må være større end 850 m2.

Administrationen vurderer, at der ikke er hjemmel til at
dispensere fra lokalplanen til projektet. Det skyldes, at butiksstørrelsen
indgår som et princip i lokalplanen. Administrationen vurderer samtidig, at det
er muligt at anvende planlovens regler om ”Fleksibel planlægning – lokalplaner
af mindre betydning”. I praksis betyder det, at processen kan forenkles og
forkortes.

*Planlovens regler om ”lokalplaner af mindre betydning”*

Med den reviderede planlov fra 2017 blev der indført et
forenklet lokalplaninstrument, som giver kommunen adgang til at fravige den
generelle minimumsfrist for høring af lokalplanforslag, når der er tale om *lokalplaner
af* *mindre betydning.*

Ved lokalplaner af mindre betydning forstås bl.a.
lokalplaner, som ikke medfører væsentlige ændringer i omgivelserne. Kommunen
kan ændre eller supplere en eller flere bestemmelser i en eksisterende
lokalplan. Fx supplerer anvendelsesbestemmelserne eller foretage mindre
ændringer i bestemmelser om bebyggelsens udformning eller omfang.

For lokalplanprocessen betyder det følgende:

·
Lokalplanens redegørelse er opdateret

·
Projekt for ny dagligvarebutik er indarbejdet i lokalplanens
bestemmelser, og tilføjelser er fremhævet i teksten, der i øvrigt er
konsekvensrettet.

·
Kommunen har mulighed for at tilpassehøringsperioden, dvs. at
høringsfristen kan forkortes fra 8 uger til mindst 2 uger.

Processen for vedtagelsen følger i øvrigt de almindelige
regler for vedtagelse af lokalplaner.

Administrationen bemærker, at Teknik- og Miljøudvalget har
besluttet, at planforslaget skal fremlægges i 4-ugers høring, jf. møde den 2.
april 2020.

**Økonomiske konsekvenser**

Ingen.

**Teknik- og Miljøudvalgets møde
den 3. december 2020:**

Anbefales.

**Økonomiudvalgets møde den 9.
december 2020:**

Anbefales.

**Bilag**

|  |  |
| --- | --- |
| Bilag 1 - Forslag, Lokalplan nr. 575 for butiksområde ved [adresse]. [adresse] 326-2020-343902 |